Document ID: 32007R1465

KOMISJONI MÄÄRUS (EÜ) nr 1465/2007,
12. detsember 2007,
millega muudetakse nõukogu määruse (EÜ) nr 752/2007 V lisa teatavate Ukrainast pärit terasetoodete koguseliste piirnormide osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 30. mai 2007. aasta määrust (EÜ) nr 752/2007 teatavate Ukrainast pärit terasetoodete impordi suhtes kehtestatud teatavate piirnormide haldamise kohta, (1)
ning arvestades järgmist:
(1)
18. juunil 2007 sõlmisid Euroopa Ühendus ja Ukraina valitsus lepingu teatavate terasetoodetega kauplemise kohta (2) (edaspidi „leping”).
(2)
Lepingu artikli 10 lõikes 1 sätestatakse, et lepingut uuendatakse automaatselt aasta kaupa, juhul kui kumbki pool ei ole vähemalt kuus kuud enne selle kehtivuse lõppemist teisele poolele kirjalikult teatanud lepingu ülesütlemisest, ning et iga uuendamise korral suurendatakse koguseid igas tooterühmas 2,5 % võrra.
(3)
Ukraina ei ole ühendusele teatanud oma soovist leping üles öelda. Seepärast uuendatakse lepingut automaatselt ja koguseid igas tooterühmas suurendatakse 2,5 % võrra.
(4)
Määrust (EÜ) nr 752/2007 tuleks vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 752/2007 V lisas sätestatud koguselised piirnormid aastaks 2007 asendatakse käesoleva määruse lisas sätestatud koguseliste piirnormidega aastaks 2008.
Artikkel 2
Käesolev määrus jõustub 1. jaanuaril 2008. Määrus avaldatakse Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. detsember 2007

Labels: 18
3
1